ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องการเก็บรวบรวมและนำส่งข้อมูลการใช้โทรศัพท์เคลื่อนที่ในเขตท้องที่จังหวัดชายแดนภาคใต้ที่อยู่ภายใต้บังคับของประกาศสถานการณ์ฉุกเฉินตามพระราชกำหนดการบริหารราชการในสถานการณ์ฉุกเฉิน พ.ศ.๒๕๔๘ เพื่อรักษาความสงบเรียบร้อยของประชาชนความมั่นคงของประเทศหรือเสถียรภาพทางเศรษฐกิจหรือเพื่อป้องกันประโยชน์สาธารณะ โดยที่ปรากฏเหตุก่อความไม่สงบในเขตท้องที่จังหวัดชายแดนภาคใต้ที่อยู่ภายใต้บังคับของประกาศสถานการณ์ฉุกเฉินตามพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘โดยผู้ก่อเหตุอาศัยกระบวนการทำงานของสัญญาณโทรศัพท์เคลื่อนที่และนำโทรศัพท์เคลื่อนที่มาใช้เป็นเครื่องมือในการก่อเหตุวินาศกรรมซึ่งส่งผลกระทบอย่างร้ายแรงต่อความสงบเรียบร้อยและความปลอดภัยในชีวิตและทรัพย์สินของประชาชนจึงเห็นเป็นการสมควรกำหนดมาตรการให้มีการเก็บรวบรวมและนำส่งข้อมูลการใช้โทรศัพท์เคลื่อนที่ในเขตท้องที่จังหวัดชายแดนภาคใต้ที่อยู่ภายใต้บังคับของประกาศสถานการณ์ฉุกเฉินตามพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘เพื่อรักษาความสงบเรียบร้อยของประชาชน ความมั่นคงของประเทศหรือเสถียรภาพทางเศรษฐกิจหรือเพื่อป้องกันประโยชน์สาธารณะอาศัยอำนาจตามความในมาตรา๖๓ แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๖ มาตรา ๔๓ ของรัฐธรรมนูญแห่งพระราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงกำหนดมาตรการให้มีการเก็บรวบรวมและนำส่งข้อมูลการใช้โทรศัพท์เคลื่อนที่ในเขตท้องที่จังหวัดชายแดนภาคใต้ที่อยู่ภายใต้บังคับของประกาศสถานการณ์ฉุกเฉิน ตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ ดังต่อไปนี้ข้อ๑ ในประกาศนี้ผู้รับใบอนุญาต หมายความว่าผู้รับใบอนุญาตประกอบกิจการโทรคมนาคมและให้หมายความรวมถึงผู้รับอนุญาตสัมปทานหรือสัญญาจากบริษัท ทีโอที จำกัด (มหาชน) หรือบริษัท กสท. โทรคมนาคม จำกัด (มหาชน)หรือหน่วยงานของรัฐแห่งอื่นอยู่ก่อนวันที่พระราชบัญญัติการประกอบกิจการโทรคมนาคมพ.ศ. ๒๕๔๔ ใช้บังคับผู้ใช้บริการ หมายความว่าผู้ใช้บริการโทรคมนาคมจากผู้รับใบอนุญาตประกอบกิจการโทรคมนาคมทั้งที่เป็นบุคคลธรรมดาและนิติบุคคล ไม่ว่าจะเป็นคู่สัญญากับผู้รับใบอนุญาตหรือไม่ก็ตามข้อมูลการใช้โทรศัพท์เคลื่อนที่ หมายความว่ารายละเอียดต่าง ๆที่เกี่ยวกับการใช้โทรศัพท์เคลื่อนที่ตามตารางที่แนบท้ายประกาศนี้การเก็บรวบรวม หมายความว่าการทำให้ได้มาซึ่งข้อมูลการใช้โทรศัพท์เคลื่อนที่ระบบข้อมูล หมายความว่า กระบวนการประมวลผลการใช้โทรศัพท์เคลื่อนที่ด้วยเครื่องมืออิเล็กทรอนิกส์สำหรับสร้างส่ง รับ เก็บรักษา หรือ ประมวลผลพฤติการณ์การใช้โทรศัพท์เคลื่อนที่ของผู้ใช้บริการคณะกรรมการ หมายความว่าคณะกรรมการกิจการโทรคมนาคมแห่งชาติกรรมการ หมายความว่า กรรมการกิจการโทรคมนาคมแห่งชาติที่ได้รับมอบหมายจากคณะกรรมการให้ปฏิบัติการตามประกาศนี้เลขาธิการ หมายความว่าเลขาธิการคณะกรรมการกิจการโทรคมนาคมแห่งชาติพนักงานเจ้าหน้าที่ หมายความว่าผู้ซึ่งคณะกรรมการกิจการโทรคมนาคมแห่งชาติแต่งตั้งให้ปฏิบัติการตามพระราชบัญญัติการประกอบกิจการโทรคมนาคมพ.ศ. ๒๕๔๔ข้อ๒ให้คณะกรรมการเป็นผู้รักษาการตามประกาศนี้และมีอำนาจตีความและวินิจฉัยปัญหาเกี่ยวกับการปฏิบัติตามประกาศนี้หมวด ๑การเก็บรวบรวมและรักษาข้อมูล ข้อ๓ให้ผู้รับใบอนุญาตเก็บรวบรวมข้อมูลการใช้โทรศัพท์เคลื่อนที่ของผู้ใช้บริการที่ปรากฏสัญญาณการใช้โทรศัพท์เคลื่อนที่ในเขตท้องที่จังหวัดชายแดนภาคใต้ที่อยู่ภายใต้บังคับของประกาศสถานการณ์ฉุกเฉินตามพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘โดยจัดเก็บไว้ในระบบข้อมูลของผู้รับใบอนุญาตตามวิธีการและเทคโนโลยีของผู้รับใบอนุญาตแต่ละรายข้อมูลการใช้โทรศัพท์เคลื่อนที่ที่ผู้รับใบอนุญาตเก็บรวบรวมตามวรรคหนึ่งจะต้องเป็นข้อมูลที่เกิดขึ้นและอยู่ในรูปแบบที่เป็นอยู่ในขณะที่มีการเริ่มต้นจนกระทั่งเสร็จสิ้นการใช้โทรศัพท์เคลื่อนที่ในแต่ละครั้งข้อ๔เมื่อผู้รับใบอนุญาตได้ดำเนินการตามข้อ ๓ แล้วให้ผู้รับใบอนุญาตรักษาข้อมูลการใช้โทรศัพท์เคลื่อนที่นั้นไว้ในช่วงเวลา ๖เดือนสุดท้ายของการใช้โทรศัพท์เคลื่อนที่นับถัดจากวันที่มีการใช้โทรศัพท์เคลื่อนที่ในปัจจุบันกรณีการให้บริการโทรคมนาคมสิ้นสุดลงให้ผู้รับใบอนุญาตรักษาข้อมูลการใช้โทรศัพท์เคลื่อนที่ตามวรรคหนึ่งไว้เป็นเวลา ๖เดือนนับถัดจากวันสิ้นสุดสัญญาการให้บริการข้อ๕ กรณีมีเหตุขัดข้องด้วยประการใด ๆซึ่งทำให้ผู้รับใบอนุญาตไม่สามารถเก็บรวบรวมข้อมูลการใช้โทรศัพท์เคลื่อนที่ได้ผู้รับใบอนุญาตต้องรีบดำเนินการแก้ไขเพื่อให้สามารถเก็บรวบรวมข้อมูลการใช้โทรศัพท์เคลื่อนที่ไว้ในระบบข้อมูลได้ตามปกติให้ผู้รับใบอนุญาตแจ้งเหตุตามวรรคหนึ่งแก่กรรมการหรือพนักงานเจ้าหน้าที่ทราบโดยเร็วหมวด ๒การนำส่งข้อมูล ข้อ๖เมื่อมีกรณีต้องดำเนินการเพื่อรักษาความสงบเรียบร้อยของประชาชนความมั่นคงของประเทศหรือเสถียรภาพทางเศรษฐกิจ หรือเพื่อป้องกันประโยชน์สาธารณะเมื่อกรรมการหรือพนักงานเจ้าหน้าที่ได้แจ้งให้ผู้รับใบอนุญาตนำส่งข้อมูลการใช้โทรศัพท์เคลื่อนที่ที่ได้เก็บรวบรวมตามข้อ๓ให้ผู้รับใบอนุญาตนำส่งข้อมูลการใช้โทรศัพท์เคลื่อนที่แก่กรรมการหรือพนักงานเจ้าหน้าที่โดยเร็วทั้งนี้ ตามหลักเกณฑ์และวิธีการที่คณะกรรมการประกาศกำหนดหากกรรมการหรือพนักงานเจ้าหน้าที่เห็นว่าข้อมูลการใช้โทรศัพท์เคลื่อนที่ที่ผู้รับใบอนุญาตนำส่งไม่ถูกต้องหรือไม่ครบถ้วนเพื่อประโยชน์แก่การดำเนินการตามวรรคหนึ่งกรรมการหรือพนักงานเจ้าหน้าที่อาจแจ้งให้ผู้รับใบอนุญาตนำส่งข้อมูลการใช้โทรศัพท์เคลื่อนที่เพิ่มเติมได้ข้อ๗[๑] ประกาศนี้ให้มีผลใช้บังคับเมื่อพ้นกำหนด๑๒๐ วัน นับแต่วันที่ประกาศในราชกิจจานุเบกษาเป็นต้นไปประกาศ ณ วันที่ ๒๙มิถุนายน พ.ศ. ๒๕๕๓ศาสตราจารย์ประสิทธิ์ ประพิณมงคลการประธานกรรมการกิจการโทรคมนาคมแห่งชาติ[เอกสารแนบท้าย]๑.ตารางที่ ๑. ข้อมูล Charging Information ที่มาจากผู้ใช้บริการ(ดูข้อมูลจากภาพกฎหมาย)ปริยานุช/ผู้จัดทำ๓๐ กรกฎาคม ๒๕๕๓นันท์นภัสร์/ตรวจ๓๐ กรกฎาคม ๒๕๕๓วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๙๐ ง/หน้า ๓๒/๒๓ กรกฎาคม ๒๕๕๓